CELEX: 32015R1610
Language: et
Date: 2015-09-24 00:00:00
Title: Komisjoni rakendusmäärus (EL) 2015/1610, 24. september 2015, millega kiidetakse heaks toimeaine Pythium oligandrum'i tüve M1 kasutamine tooteliiki 10 kuuluvates biotsiidides (EMPs kohaldatav tekst)

25.9.2015   
            
            
               ET
            
            
               Euroopa Liidu Teataja
            
            
               L 249/20
            
         KOMISJONI RAKENDUSMÄÄRUS (EL) 2015/1610,
   24. september 2015,
   millega kiidetakse heaks toimeaine Pythium oligandrum'i tüve M1 kasutamine tooteliiki 10 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõiget 2,
   ning arvestades järgmist:
   
               (1)
            
            
               Tšehhi Vabariik sai 12. juulil 2005 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine Pythium oligandrum'i tüve M1 kandmiseks nimetatud direktiivi I lisasse selle kasutamiseks toodetes, mis kuuluvad nimetatud direktiivi V lisas määratletud tooteliiki 10 (müürikaitsevahendid), mis vastab määruse (EL) nr 528/2012 V lisas määratletud tooteliigile 10.
            
         
               (2)
            
            
               
                  Pythium oligandrum'i tüvi M1 ei olnud 14. mail 2000 biotsiidi toimeainena turul.
            
         
               (3)
            
            
               Tšehhi Vabariik esitas 8. novembril 2011 Euroopa Kemikaaliametile vastavalt direktiivi 98/8/EÜ artikli 11 lõikele 2 hindamisaruande koos soovitustega.
            
         
               (4)
            
            
               2. detsembril 2014 sõnastati biotsiidikomitees toimeainet hinnanud pädeva asutuse järeldusi arvesse võttes Euroopa Kemikaaliameti arvamus.
            
         
               (5)
            
            
               Kõnealuse arvamuse kohaselt vastavad biotsiidid, mida kasutatakse tooteliiki 10 kuuluvate toodetena ja mis sisaldavad Pythium oligandrum'i tüve M1, eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selle toimeaine kasutamist reguleerivad tingimused.
            
         
               (6)
            
            
               Seepärast on asjakohane kiita heaks Pythium oligandrum'i tüve M1 kasutamine tooteliiki 10 kuuluvates biotsiidides, kui kõnealused nõuded ja tingimused on täidetud.
            
         
               (7)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   
      Pythium oligandrum'i tüvi M1 kiidetakse heaks toimeainena, mida kasutatakse tooteliiki 10 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  
                     Pythium oligandrum'i tüvi M1
               
               
                  Ei kohaldata
               
               
                  Asjakohased lisandid puuduvad
               
               
                  1. jaanuar 2016
               
               
                  31. detsember 2025
               
               
                  10
               
               
                  Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmisel tingimusel:
                  tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole võimalik vähendada lubatava tasemeni muude vahenditega, kasutatakse toodete käitlemisel sobivaid isikukaitsevahendeid.
               
            
         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.